Moi alimpiku Nyerere na kuipokea waraka wa Muhammad Ali

Moi alimpiku na kuipokea waraka wa Muhammad Ali

Kuna tukio fulani la kimichezo na kisiasa lilotendeka miaka 40 iliyopita ambalo wengi hawalijui. Jambo hili ni lipi? Tukio hili la kihistoria ya kimataifa linawahusisha watu watatu maaruufu akiwemo Rais wetu alotuacha mwenda zake Daniel Arap Moi. 
Wengine wawili ni aliyekuwa Rais wa Tanzania Julius Nyerere na bingwa wa ndondi mtajika Muhammad Ali. Kwa sadfa watatu hawa leo ni marehemu. 
Katika mwaka huo wa 1980 Marekani ilitaka mataifa ya ulimwengu kususia michezo ya Olimpiki yaliyopangwa kufanyika Moscow, Urusi. 
Kigezo cha Marekani ni kuwa Urusi kuvamia nchi ya Afghanistan kinyume na sera za kimataifa. Aidha ilikuwa njia ya vikwazo dhidi ya dola hiyo shenzi ya Kisovieti. 
Kwa muktadha huo Rais wa Marekani wakati huo Jimmy Carter alijikuna kichwa na kupata jawabu ya kumtuma mjumbe aliyefaa kwa jukumu hili ili awashawishi viongozi wasusie michezo hiyo. 
Carter alimchagua gwiji wa ndondi alobobea na mwenye tajriba na si mwengine bali ni Muhammad "The Greatest Ali.
Katika mpangilio wa safari yake Ali katika mwezi wa pili wa Februari alipangiwa kukutana na viongozi wa mataifa mbalimbali zikiwemo Kenya na Tanzania. 
Hata hivyo, Rais Julius Kambarage Nyerere alikataa kukutana na Ali akidai kuwa ni jambo la fedheha kwa Rais mzima kama yeye kutumiwa bondia! 
Hawa wamarekani hawana adabu kabisa! Mimi Rais kiongozi wa nchi itakuwaje wanitumie bondia akutane nami?" Alishangaa Nyerere.
Kwa upande wake Moi hakuwa na kiburi cha Nyerere bali alimkaribisha Ali kwa heshima na taadhima zote za mjumbe wa Marekani yaani Ali sambamba na itikafi zote za mgeni mashuhuri. 
Kwa hatua hii twasema kuwa Moi alimpiku ama alimshinda Nyerere kisiasa, kiutu, kistaarabu, kidini, kimila na kijamii. Hii ni kwa sababu Ali aliwakilisha Marekani na si yeye binafsi. Nyerere alionyesha unafiki wa kiongozi ambaye amepigia debe siasa zake za usawa wa wanadamu kupitia kwa kauli yake ya ujamaa kumbe ni unafiki mtupu! 
Kwa kukataa kukutana na Ali, Nyerere alidhihiri kuwa kiongozi mwenye kiburi na dharau huku akijiona bora kuliko wengine. 
Hakuelewa kuwa sababu ya kumtuma Ali ilikuwa na maana fulani. Madhumuni ya ziara hiyo ilihusu michezo yaani kususia michezo ya Olimpiki.